યુનિવર્સિટીના સૂત્રો કહે છે ડિગ્રી સર્ટિફિકેટની કામગીરી રોલવાલા કોમ્પ્યૂટર સેન્ટરમાંથી થાય છે. ભૂતકાળમાં બી.એડનો અભ્યાસક્રમ એક વર્ષનો હતો ત્યારે વિદ્યાર્થીએ કયા વિષય સાથે બી.એડ કર્યુ છે તેનો ઉલ્લેખ કરાતો હતો. પરંતુ બી.એડનો કોર્સ બે વર્ષનો કરાયા બાદ આ પ્રકારનો ઉલ્લેખ કરાતો નથી. આ અંગે બી.એડ કોલેજના પ્રિન્સિપાલ કહે છે ખરેખર યુનિવર્સિટીએ ડિગ્રી સર્ટિફિકેટ તૈયાર કરાવતાં પહેલા સંબંધિત કોલેજના પ્રિન્સિપાલને બતાવીને ડિગ્રી સર્ટિફિકેટમાં ફેરફાર કરવાના બદલે રોલવાલા કોમ્પ્યુટર સેન્ટર દ્વારા પોતાની રીતે બારોબર ફેરફાર કરીને ડિગ્રી સર્ટિફિકેટ તૈયાર કરીને સીધા જ વિદ્યાર્થીઓને મોકલી આપ્યા છે. અગાઉ ડિગ્રી સર્ટિફિકેટ કોલેજને મોકલવામાં આવતાં હતા ત્યારે આ પ્રકારની ભૂલ હોય તો સુધરવાનો અવકાશ રહેતો હતો. કેટલાક વિદ્યાર્થીઓ આ મુદ્દે યુનિવર્સિટી સત્તાધીશો સમક્ષ ફરિયાદ કરીને તાકીદે સર્ટિફિકેટ બદલી આપવાની માંગણી કરી છે. મહત્વની વાત એ કે રોલવાલા કોમ્પ્યુટર સેન્ટરની ભૂલના કારણે અંદાજે ૪ હજારથી વધારે વિદ્યાર્થીઓની નવેસરથી ડિગ્રી તૈયાર કરાવી પડશે.